Even | 2016 | Soubenn ar geek\nDielloù evit Even, 2016\nPosted in C'hoarioù video with tags enklask, familh, muntr, Stadoù-Unanet on Even 25, 2016 by geekezig\nE-kerzh diskouezadeg ar mirdi Art Ludique (bet meneget dija e pennad Soldats Inconnus) e oa un toullad taolennoù a blije spontus din ha bep tro e oant o tont eus memes c’hoari : Heavy Rain. Ur c’hoari a oa ganin abaoe pell peogwir e oa gwerzhet gant al letrin p’am boa prenet ar PS3. Fellout a rae din c’hoari un deiz bennak met ne oan ket mennet, levezonet marteze gant ar farsadennoù diwar-benn David Cage (krouer ar c’hoari) ha da begen kozh eo ar c’hoari bremañ.\nN’am eus ket bet ezhomm kalz amzer evit echuiñ Heavy Rain. Pep brasañ ar c’hoari am eus graet en un abardaevezh pe dost.\nReiñ a rin ma ali diouzhtu kuit deoc’h da vont pelloc’h ma ne fell ket deoc’h gouzout hiroc’h : tapet on bet gant Heavy Rain evel ma c’haller bezañ tapet dirak ur film polis a live etre er skinwel. Fellout a rae din gouzout hiroc’h, tudennoù zo o deus plijet din ha traoù all o deus hegaset ac’hanon spontus. Lonket eo bet ganin avat, en un doare klañvidik kazi. An aergelc’h er gêr gronnet gant ar glav (awenet gant Philadelphia war a seblant) hag ar sonerezh savet gant Normand Corbeil o deus sikouret da vat d’am soñj. Laouen on da vezañ bet betek penn ar c’hoari-mañ. N’hallan ket lârat eo ur c’hoari fall peogwir on bet tapet da vat. N’hallan ket lârat eo ur c’hoari mat peogwir ez eus ur bern techoù torr-penn hag an istor n’eo ket dispar ouzhpenn-se! Arabat eo disoñjal memestra e oa un doare dispac’h (abalamour d’ar motion capture bet implijet, ar pezh a greñva santad ar film bevaat, gant teknologiezh ur meziant anvet The Capture) d’ar mare m’eo deuet er-maez, gwirheñvel ha brav-tre e oa. Un dispac’h a oa ivez peogwir ne oa game over ebet : ma tremene fall an traoù evit un dudenn e kendalc’h an istor! Peadra da vezañ gwall enkrezet neuze! Anzav a ran e choman dedennet gant c’hoarioù David Cage daoust da bep tra ^^\nSetu, neuze :\nHeavy Rain a zo ur “film ma c’haller kemer perzh ennañ” ma fell deoc’h. Un istor a zo ha traoùigoù d’ober ur wech an amzer, e stumm QTE (Quick Time Event) dreist-holl ha point ‘n’ click un tamm da vareoù all. Dibaboù zo d’ober da vareoù zo a c’hallo kaout disoc’hoù disheñvel (tudennoù zo a c’hall mervel da skouer) ar steuñvenn a c’hall cheñch kalzik met elfennoù eus an istor a chomo ar memes re evel-just. Ur ben traoù SPONTUS a c’hall c’hoarvezout (am eus dizoloet en ur skrivañ ar pennad-mañ) gant dibaboù zo pe en ur c’hwitout QTE zo avat ha laouen on da vezañ chomet hep gwelet an traoù-se rak moarvat em befe kavet-se null ha feulz hag heugus evit netra. MA! Ethan Mars a zo chomet stroñset abaoe marv e vab, diskaret gant un oto. Treiñ a raio fall an traoù pa vo skrapet e vab all, Shawn (war ar skeudenn a-us) gant an Origami Killer, ul liesvuntrer a skrap paotredigoù hag a zilez anezho dezho da vezañ beuzet pa ra glav-bil.\nEthan Mars a vo c’hoariet evel-just, Madison Paige, ur gelaouennerez, Scott Shelby, un enklasker prevez hag un enklasker eus an FBI anvet Norman Jayden. Pep hini gant (h)e (f/)bersonelezh ha gant elfennoù ispisial ouzhpenn evit paotr an FBI a-drugarez d’e lunedoù ARI (prantadoù enklask o deus plijet kalz din ^^). Scott Shelby an hini en deus plijet din ar muiañ mod all, poliser-bet, kudennoù gant an alkool, ur vuhez start a ijiner.\nEvel traoù o deus seblantet torr-penn din e oa an tech da lakaat traoù “mature” (met diezhomm) evel merc’hed en noazh. Ne lak ket an istor da vont war-raok na netra. Ur mennozh all a oa ivez gant David Cage a oa lakaat ar c’hoarier-ez da vezañ chalet gant ur prantad diwiskañ dre heg evit tudenn Madison. Ha me lâr deoc’h ne oan ket en ma aez…\nHegasus ‘m eus kavet ar QTE ivez, e gwirionez em eus spi e paouezfe seurt traoù er c’hoarioù video, re dorr-penn int >< N’on ket n’em dennet re fall koulskoude met ne blij ket se din tamm ebet.\nAn embannadur “Move Edition” a zo ganin met n’am eus ket ar Playstation move setu ‘m eus c’hoariet gant an dornell. Mennozhioù zo a zo mat-tre evit ar c’h/QTE hag an traoù d’ober avat rak ar jestr d’ober gant an dornell a zo heñvel ouzh an hini graet e gwir (evit digeriñ un nor da skouer).\nRann nemeti Heavy Rain Chronicles a zo gant an embannadur-mañ ivez. Sañset e oa da vezañ rannoù da bellgargañ ouzhpenn o tiskouez un tamm istor kent pep tudenn. The Taxidermist a zo hini Madison Paige. N’eo ket hir, echuet e vez en ur c’hard eur bennak gant un diskoulm. Pemp diskoulm a zo met n’on ket bet kalonek a-walc’h evit adkregiñ, ne zegase ket kalz tra evidon, komprenet ‘vez eo Madison prest d’ober traoù dañjerus evit kavout ur scoop… Pezh a c’haller kompren dija gant ar c’hoari diazez.\nDiskoulm an istor a zo dister a-walc’h ha chomet on un tamm “Of? Setu tout?” un doare page turner e doare ur c’hoari eo Heavy Rain a-benn ar fin ^^\nC’hoari evit 1 c’hoarier-ez, diorroet gant Quantic Dream hag embannet gant Sony Computer Entertainment. Stumm pladenn pe niverel evit Playstation 3 abaoe ar 24 a viz C’hwevrer 2010 ha Playstation 4 abaoe ar 1añ a viz Meurzh 2016. PEGI 18\nPosted in Filmoù with tags familh, sinema, Stadoù-Unanet on Even 23, 2016 by geekezig\nEvel ur bern tud ‘m eus dilezet un tamm filmoù M. Night Shyamalan, hep kasoni met gant un doare un tamm diseblant. Dre zegouezh am eus bet sellet ouzh The Visit neuze.\nFilmet e doare ur “found footage” (harozez ar film a sav un teulfilm), ar film a ginnig heuliañ daou vugel a ra anaoudegezh gant o zud kozh, fachet-mik gant o mamm abaoe pell. Dibabet o deus mont da welet anezho evit dizoloiñ penaos e veve o mamm ha gwelet endro he bugaleaj, setu perak e fell da Rebecca sevel ur film diwar-benn o sizhunvezh e Pennsylvania. Buan e c’hoarvez traoù souezhus met displegadennoù e kav an daou grennard d’an traoù iskis a c’hoarvez en ti pe gant o zud kozh. Ne bado ket!\nPlijus-tre ‘m eus kavet The Visit. Souezhet-mik on bet gant an twist ha prantadoù nec’hus-tre a zo er film. Ar pep gwellañ evidon avat a zo a-bell ar seveniñ, ar skeudenniñ hag ar frammañ. Talennoù brav eston a zo ha tro he deus Rebecca da gomz diwar-benn ar pezh a fell dezhi evit ar film (ha da vont a-enep ar mennozhioù-se goude ur mare).\nUr film spont efedus hag ur found footage a galite uhel e-keñver teknik.\nFilm sevenet gant M. Night Shyamalan, Stadoù-Unanet Amerika, 2015, 1e34, difennet dindan 12 vloaz.\nPosted in Levrioù with tags familh, gouennelouriezh, Istor, kevredigezh, merc'hed, relijion, Stadoù-Unanet, XXvet kantved on Even 21, 2016 by geekezig\nEil levr klub lenn Our Shared Shelf e oa emañ ha soñjet ‘m eus n’am boa james bet tro da lenn (na da welet) an istor-mañ! Un degouezh a-feson neuze evit dizoloiñ ul levr a-bouez. Lennet ‘m eus ar romant e saozneg o soñjal ne vefe ket re start. Ne oa ket dre ret ur mennozh fin-tre rak start eo da lenn, an dudenn bennañ a ra kalz fazioù en he deizlevr/lizheroù. Ret eo bet din boaziañ d’ar gerioù skrivet rik evel ma vezent distaget ganti, pezh na oa ket anat bepred. (Efedus eo an diviz-se avat rak pa vez lennet lizheroù he c’hoar Nettie e cheñch penn-da-benn al live yezh ha geriaoueg, ar pezh a ziskouez mat nerzh an deskadurezh)\nMa. Un istor start-kenañ eo hini ar romant-mañ, istor ur plac’h zu er Stadoù-Unanet (e Georgia) a oar nebeut a draoù diwar-benn an istor, he c’horf, ar bed tro-dro. A-hed al levr e tesko Celie traoù hag e vo ur sapre emdroadur eus ur plac’h yaouank bet gwallet gant he zad, bet gwerzhet he bugale d’ur plac’h emren ha sioul ganti hec’h unan. A bep seurt traoù a vez kavet er romant, an diouer a zreuzkas eus istor an dud du e SUA (ne oar ket Celie petra eo Afrika zoken), pegen start eo ijinañ kasoni an dud o deus gwerzhet o breudeur ha c’hoarezed da vezañ sklaved ar re wenn (hep lakaat ar bec’h warno hepken ha digreskiñ kablusted ar re wenn, hañ), diouer a zeskadurezh revel (diwezhat-tre e tizolo e c’hall kaout plijadur), pouez ar relijion ha goude-se dizoloadenn e c’hall bezañ ar relijion ur gwask evit ar re zu (perak ta e vez taolennet Jezuz evel un den gwenn ha melegan?)… Ur bern danvez a zo el levr neuze.\nPouezus ‘m eus kavet e lenn, daoust ma n’eo ket bet aes bepred. Fromus-tre eo ouzhpenn, gant souezhadennoù e fin an istor. Plijet on bet gant emdroadur darempred an dudenn gant he gwaz, ur wech bet degemeret e c’halle hi kaout traoù dezhi (he labour sevel dilhad), hag e oa gouest d’en em dennañ hep sikour paotred. Kasoni he deus rak ar baotred e penn-kentañ al levr ha kompren a ra tamm-ha-tamm e oant int ivez, kollet evelti abalamour d’an nebeut a zraoù bet desket dezho. Kompren a ran e vefe gwelet al levr-se evel klasel rak pinvidik eo, hep bezañ klemm-klemm pe re negativel. Ul levr a bouez.\nRomant bet skrivet gant Alice Walker, Priz Pulitzer ar romant faltazi e 1983, bet embannet gant Harcourt Brace Jovanovich e 1982.\nPosted in Levrioù bannoù-treset with tags faltazi, familh, manga on Even 17, 2016 by geekezig\nGwelet ha klevet em boa VanRah o komz eus he labour kazi bloaz zo da vare Japan Expo. Ur c’hallez eo he deus savet un doare manga. Un oberenn bet embannet e stumm fanzine e oa da gentañ ha goude bezañ bet emglev gant un ti embann he deus adlabouret penn-da-benn an istor hag an tresadennoù evit sevel Stray Dog evel m’emañ hirie.\nUr pezh levr eo evit ur manga. Me gav e vez santet levezon Black Butler en he doare da dresañ hag en istor met un istor all eo memestra. Toru a zo un den-bleiz, sklav un den e penn ur rouedad torfedourien. Lakaet e vez da n’em gannañ evit dastum arc’hant. Perc’henn Toru a c’houlenn sikour ur skiantour evit kreñvaat ar pezh a vir anezhañ da dagañ an holl, rak e lodenn “diaoulek” pe “bleizek” a zo o kemer plas al lodenn denel, tamm-ha-tamm. Kompren a ra buan ar skiantour en deus dirazañ un diaoul kreñv, marteze mojennel…\nUn toullad tudennoù a vez dizoloet en istor hag un doare digoradur eo d’ar pezh a c’hoarvezo goude moarvat. Kontet en un doare efedus eo, plijet on bet gant an tresadennoù ha dedennet gant an tudennoù (Tarot ha Red da skouer). Laouen e vin o kenderc’hel da lenn an istor-mañ! Istor ha tresadennoù gant VanRah. Embannet gant Glénat, d’ar 15 a viz Gouere 2015.\nPosted in Levrioù bannoù-treset with tags loened, manga on Even 12, 2016 by geekezig\nAbaoe pell e plij labour ITO Junji din, brudet evit e vanga spont. Spirale a zo e-touez ar manga “klasel” evidon. Na souezhus e kaven gwelet en doa savet un istor tro-dro d’e gizhier! Er manga-mañ e kont penaos eo boaziet da gaout kizhier en e di goude e eured. Fent a zo en istor keit hag anken rak gwall nec’hus eo al loened kenkoulz hag an dud! Kontañ a ra ITO Junji traoù simpl hag ordinal evit ar re a vev gant kizhier en un doare dudius ha gant e doare da dresañ heverk. Ur meskaj plijus eo me gav lenn an doare istorioù-se gant e stil. Un tamm berr ha skañv ‘m eus kavet an hollad marteze met ur souezhadenn dic’hortoz eo e oberenn an arzour. Istor ha tresadennoù gant ITO Junji. Embannet e gallet gant Delcout/Tonkam d’an 21 a viz Here 2015.\n« Mae Gou »


Diforc'hioù etre adstummoù "Wikipedia:Kumuniezh/An davarn/sizhunvezh 49, bloaz 2014" - Wikipedia\nDiforc'hioù etre adstummoù "Wikipedia:Kumuniezh/An davarn/sizhunvezh 49, bloaz 2014"\nWikipedia:Kumuniezh/An davarn/sizhunvezh 49, bloaz 2014 (kemmañ)\nStumm eus an 6 Kzu 2014 da 12:41\n608 okted ouzhpennet , 5 vloaz zo\nStumm eus an 6 Kzu 2014 da 12:18 (kemmañ)\nStumm eus an 6 Kzu 2014 da 12:41 (kemmañ) (dizober)\n:Galloudek e ve an den? Ret e ve 'vat, a-benn lakaat unan all da ober en e lec'h pezh zo difennet d'an holl er wikipedia! Rak difennet eo "gourdrouzoù lezennel" ([[sic]]), ha skrivet eo amañ, evel ma oar ar verourien : https://br.wikipedia.org/wiki/Wikipedia:Tagadennoù_personel. Hervez ar reolenn a lennan e c'hallfe da gont-te bezañ serret ivez neuze. Met bremañ, peogwir e c'haller ober "loen lous" (https://br.wikipedia.org/w/index.php?title=Kaozeadenn_Implijer%3ATrec%27hlid_mitonet&diff=1603779&oldid=1603778) eus an dud amañ a-hed hag a-dreuz, moarvat n'eus riskl ebet ken. Me, ma vefe graet loen lous ac'hanon, pe faskour evel an dro diwezhañ gant da gamarad, a dorrfe ivez ar reolenn. [[Implijer:Bianchi-Bihan|Bianchi-Bihan]] ([[Kaozeadenn Implijer:Bianchi-Bihan|kaozeal]]) 6 Kzu 2014 da 08:34 (UTC)\n::N'eus ket a "gourdrouzoù lezennel" : pep hini a zo atebek war e gomzoù, an heuliadoù lezennel ma 'z eus anezho, ne vint ken disoc'hoù eus ar c'homzoù-se. N'haller hadañ gwallvrud hep daskor kont, deiz pe zeiz, eus ar gaou bet graet.[[Implijer:Jañ-mai|Jañ-Mai]] ([[Kaozeadenn Implijer:Jañ-mai|kaozeal]]) 6 Kzu 2014 da 12:18 (UTC)\n:Demat deoc'h, Emaon o paouez lenn penn-da-benn ar pennad "Kemennadenn" an titl anezhañ. Ez an da anzav deoc'h ne gomprenan takenn ennañ. Ur gourdrouz fetis ho peus-c'hwi skrivet amañ, met '''ouzh piv resis''' 'ta ? Bremañ p'eo krog an traoù ez eo ret deoc'h mont pelloc'h gante. '''Piv zo tamallet da vezañ kaset ul lizher dizanv da biv ?''' Bezit sklaer, mar plij ganeoc'h, rak, evel m'ho peus skrivet uheloc'hik, n'haller ket chom ar seurt gourdrouz "en damveneg". Da c'hortoz ho respont.--[[Implijer:Prieladkozh|Prieladkozh]] ([[Kaozeadenn Implijer:Prieladkozh|kaozeal]]) 6 Kzu 2014 da 12:41 (UTC)\n== Campaign Box ==\nAdtapet diwar « https://br.wikipedia.org/wiki/Dibar:MobileDiff/1604040 »


Ma binviji - Konogan An Habask\nDaouad an Habask-Bizien\nDin-me eo ken pouezus saverezh ar binviji hag ar sonerezh e-unan. Er stalioù sonerezh n’eo ket aes kavout ar pezh a zere ouzh ar binviji gant skilfennoù. Dav eo mont da gaout luderien ha saverien skilfennoù troet war ar binviji-se.\nSed aze perak e felle din trugarekaat Daniel Coudignac, Youenn Bihan, Hervieux & Glet, Gilles Léhart, Daniel Le Noan, Daniel Gloaguen, Stéphane Morvan, Jos & Yves-Marie Landrein…evit o labour. A-drugarez dezho e m eus gallet mont war-raok em labourioù ha gwellaat ma binviji…\nAr vombard :\nBenveg sonerezh hengounel breizhat, eus familh an hirvombardoù skilfennoù doubl. A-drugarez d’he son kreñv e c’heller seniñ ganti er-maez. Da vare ar c’hroaziadegoù (XIIvet kantved) e voe degaset ar bombardoù kozh kentañ en Europa ha goude o deus emdroet betek o stumm a-vremañ.\nGraet a ebena pe a veuz peurvuiañ, gallout a reont bezañ kinklet gant gwalennoù e korn, e korn olifant pe e staen. Gant ar saverien binvioù arnevez eo bet kaset war-raokar benveg. En XXvet kantved eo aet skeul ar benveg a vodoù "dizingal" war-zu ar skeulioù "ingal". Dre ouzhpennañ alc’hwezioù e c’heller bremañ implijout kalz a zerezioù war ar vombard. Ez-hengounel e vez c’hoariet binioù asambles ganti.\nSeniñ a ra Konogan gant bombardoù Hervieux & Glet, G.Léhart, D.Coudignac, Y. Bihan.\nAr binioù :\nAr binioù a zo aozet gant ul levriad, e lec’h ma vez c’hoariet an tonioù gant ar soner, ur c’horn-boud, son boud a glever ingal, hag ur sutell evit c’hwezhañ er sac’h a vez douget gantañ dindan e vrec’h. An holl lodennoù-se a zo staget ouzh ar sac’h gant skodennoù. Ar son c’hoariet a zo skignet dre ur skilfenn doubl, hag hini ar c’horn-boud dre ur skilfenn simpl, graet gant korzenn peurvuiañ. Ar binioù kozh a zo sur a-walc’h binioù skiltrañ ar bed ! Seniñ a ra war eizhvedenn uhelañ ar vombard.\nSeniñ a ra Konogan gant binioù Youenn Bihan, Hervieux & Glet, Per Guillou, ha levriadoù Coudignac, Bothua.\nAr pib-ilin (Uilleann pipes) :\nAr binioù iwerzhonat eo. « Uilleann » a dalvez « ilin » e gouezeleg. A-drugarez d’ur sutell stag ouzh e ilin e kas ar soner aer evitc’hwezañ ar sac’h a zo dindan e vrec’h all. Ar binioù-se a zo unan eus ar re glokañ ! Ouzhpenn al levriad, e lec’h ma vez c’hoariet tonioù gant ar soner, e vez klevet ivez ar c'hornioù boud (boud, bariton ha tenor), a vez implijet pe get a-drugarez d’un alc’hwez. An elfennoù heverk pennañ a gaver er benveg-se eo an tri reizher. Seurt levriadoù int, gant alc’hwezioù war pep hini, a vez pouezet warno gant an arzorn a-benn kempouezañ an ton. Stumm ar pib-ilin a-vremañ a gaver abaoe an XIXvet kantved. Ar benveg en e bezh a vez graet « full set » pe « concert pitch » eus outañ (e re), ha « flat set » a vez graet eus ar binviji gant ur son izeloc’h (do, si b).\nSeniñ a ra Konogan gant Full set Andreas Rogge gant ur chanter (levriad) Thomas Aebi.\nLow whistles :\nHounnezh a zo ur fleüt a zo ganti ur son izeloc’h eus un eizhvedenn e-keñver an tin whistles. Ar fleüt a vez graet « iwerzhonat » eus outi a zo boutin e Breizh ivez, hag e veze anvet « fleüt » gant sonerien deroù ar c’hantved tremenet. Peurvuiañ e soner ivez ganti pa vezer o teraouiñ gant ar vombard.\nEr bloavezhioù 1970 eo bet savet al low whistle kentañ, gant Bernard Overton, gourc’hemennet gant Finbar Furey, ur piper iwerzhonat brudet. Evel-mañ eo e voe krouet ar benveg heson a anavezer, hag a vez implijet gant ar piperien a bebeil gant o fib-ilin.\nSeniñ a ra Konogan gant lowoù whistles Goldie ha Tin whistles Susato ha generation.


Kaozeal:Kristeniezh - Wikipedia\nRe stupid eo treiñ "Orthodoxie" pe "Orthodoxia" gant "Iliz Reizhskredennek". An holl yezhoù er bed a-bezh a implij "Orthodox". E Brezhoneg e vefe gwelloc'h implij "Orthodoks" hag e vefe.\nDaoust hag-eñ e troer "Katolik" gant ar ger "hollvedel" ? Ne reer ket... (sinet: 22 Kzu 2010 da 11:45 217.128.172.105)\nAnaout a rez-te holl yezhoù ar bed? Bianchi-Bihan 22 Kzu 2010 da 12:06 (UTC)\nMar seller ouzh al liammoù a gas d'ar wikipediaoù all e weler n'eo ket ken gwir-se, gwelet ar c'hembraeg da skouer. Hag ar skrivadur "ortho-" gant "h" n'eo na brezhoneg na ken ledet-se. Gwelet: ar:أرثوذكسية شرقية ast:Ilesia Ortodoxa az:Pravoslavlıq bat-smg:Stačiatėkībe be:Праваслаўе be-x-old:Праваслаўе bg:Православна църква bs:Pravoslavna crkva ca:Església Ortodoxa ceb:Patriyarkadong Ortodoksong Griyego sa Antioquía crh:Ortodokslıq cs:Pravoslaví cu:Правосла́виѥ cv:Православи cy:Eglwys Uniongred Ddwyreiniol da:Den ortodokse kirke de:Orthodoxe Kirchen el:Ορθόδοξη Εκκλησία eml:Cèsa Urtudòsa en:Orthodox Church eo:Ortodoksismo es:Iglesia ortodoxa et:Õigeusk eu:Eliza Ortodoxoa fa:کلیسای ارتدکس شرقی fi:Ortodoksinen kirkko frp:Égllése ortodoxe de Grèce fy:Eastersk-Ortodokse Tsjerke gl:Igrexa Ortodoxa he:נצרות אורתודוקסית hr:Pravoslavlje hu:Ortodox kereszténység id:Gereja Ortodoks is:Rétttrúnaðarkirkjan it:Chiesa ortodossa ja:正教会 ka:მართლმადიდებლობა ko:동방 정교회 ku:Ortodoks la:Ecclesiae Orthodoxae lad:Iglesia Ortodoksa lt:Stačiatikybė lv:Pareizticība mg:Fiangonana Ortodoksa mhr:Танле тын mk:Православие ml:ഓർത്തഡോക്സ് പൗരസ്ത്യ സഭ mwl:Eigreija Ortodoxa nah:Iglesia Ortodoxa nl:Oosters-orthodoxe Kerk nn:Ortodoks kristendom no:Den ortodokse kirke oc:Ortodoxia pl:Cerkiew prawosławna pnt:Ορθόδοξον Εγκλεσία pt:Igreja Ortodoxa ro:Biserica Ortodoxă ru:Православие scn:Chiesa Ortudossa sh:Pravoslavlje simple:Eastern Orthodox Church sk:Pravoslávna cirkev sl:Pravoslavje sq:Kisha ortodokse sr:Православље sv:Ortodoxa kyrkor ta:கிழக்கு மரபுவழி திருச்சபை th:อีสเติร์นออร์โธด็อกซ์ tpi:Kristen Otodos tr:Ortodoks Kilisesi tt:Ortodoks Xristianlıq uk:Православна церква vi:Chính Thống giáo Đông phương zh:正教會--Trec'hlid mitonet 22 Kzu 2010 da 12:52 (UTC)\nGwelet a reomp mat e vez an holl yezh staget da bobloù a vez Ortodoksed en o mesk oc'h implij gerioù diazezet war an "ortho" hag an "doxia" eus ar Gregach. Un diforc'h a zo etre bout ortodoks (da lâret eo bout ezel un Iliz krouet e broioù ar Reter) ha bout reizhkredennek hag a zinifia e vez un den o sentiñ pizh ouzh reolenn hengounel ur relijion pe ur strollad (evel, lakomp, un den a Sina hag a zo reizhkredennek e-keñver ar strollad komunour)... FCO\nAr stumm ortodoks a gaver ivez e geriadurioù brezhonek (geriadur An Here, geriadur bihan Roparz Hemon, da skouer). Implijet eo bet e meur a bennad en holloueziadur-mañ (Deiziadur juluan, Bulgaria, David...). --Llydawr 22 Kzu 2010 da 21:03 (UTC)\nMenegomp, diwar dremen, e ra ortodosked Breizh gant ar ger "reizhvriek". Gwelet amañ  (hini Loudieg), hag embannadurioù an Tad Turiaw (a oa eskob en iliz-se).--Trec'hlid mitonet 22 Kzu 2010 da 21:30 (UTC)\nHa neuze ? N'eo ket a-walc'h ober meneg anezhañ. Levrioù an Iliz o deus studiet an disparti etre an Iliz hag ilizoù ar reter er Grennamzer. Int n'implijont ket ar ger "reizhskredennek" a dra sur. An ortodoksed a gav dezhe lar int reizhskrennek. Un diforc'h a zo etre anv an Ilizoù hag an troidigezh anezhañavat. (Lenn ar pezh am eus skrivet a-us).FCO\nAn doare da ginnig an traoù amañ a c'hell lakaat e soñj an dud e vez an ilizoù-se reishoc'h o c'hredennoù eget re ar re all (an iliz katolik, an ilizoù protestant h.a.). Ober "Ilizoù an Ortodoksiezh" pe "Ortodoksi" a vefe kalz gwelloc'h a gav din.\n"Disivoud bras" hag "Adreizhadur"[kemmañ ar vammenn]\nHo saludiñ a ran. Pa deulan ur sell war ma geriadur e kavan e vez graet "Disivoud" eus ar "Réforme" ha "Sism" eus "Grand schisme d'Orient". Petra 'sinifi "an disivoud bras" hag an "adreizhadur" a gaver war an heuliad a zo a-zehoù tout er pennad ?--Fabriz Coupechoux 28 Ebr 2011 da 14:25 (UTC)\nSkism, em geriadur. Kompren a ran e vije kudennoù evel-se alies. Gallout a rez dibab Skism bras ar Reter, ha Disivoud . Ar pep pouezusañ, a gredan, eo displegañ mat petra eo ster ar gerioù a implijez, ha lavarout gant piv e vezont implijet (gant an Iliz katolik?) pa c'hallfe bezañ diaes ar c'hompren. Kalon vat. Bianchi-Bihan 28 Ebr 2011 da 15:32 (UTC)\nAdtapet diwar « https://br.wikipedia.org/w/index.php?title=Kaozeal:Kristeniezh&oldid=959465 »\nKemmoù diwezhañ degaset d'ar bajenn-mañ d'an 28 Ebr 2011, da 15:32.